Кюфтета по чирпански – Аз готвя!
by Stani May 18, 2013
Тази рецепта за приготвяне на кюфтета по чирпански е много вкусна. Веднъж една приятелка я опита и ми поиска рецептата. Когато и я дадох, тя разочаровано ми обясни, че е много трудоемка. Всъщност ако искаме ястието да е богато на вкусови усещания и аромати, то е нужно и да положим малко усилия. Трудът се отплаща.
500 г кайма (може да е микс от свинско и телешко месо, смляно в някой магазин)
2-3 с.л. грис ( галета, ориз или 1-2 филии хляб)
½ буркан консервирани или 3-4 пресни домата
Първо подправяме каймата с различните подправки. Аз например прибавям много чубрица, а съвсем малко джоджан, не прекалявам с черния пипер, защото люти и т.н. Всичко е на око според личните предпочитания. Нарязваме зеленчуците на много дребно. Ако каймата е прясно смляна се осолява. Аз използвам грис, но няма значение какво ще изберете. Ако имате стар хляб е добре да го употребите. Хлябът се накисва във вода и след това се изстисква. С хляб кюфтетата стават по-пухкави. (Много домакинства си препичат стария хляб и си го правят на галета, като го съхраняват в хладилник.) Ако използвате ориз можете да си го сварите леко предварително, но на мен не ми се занимава. Замесваме добре подправената кайма и я оставяме да престои в хладилника за половин-един час. Ако бързаме веднага започваме да приготвяме сосът.
приготвяне на Кюфтета по чирпански
В по-голяма тенджера задушаваме лук, червена чушка, морков и чесън в малко мазнина (зехтин или олио) и после се добавя малко вода, за да омекнат зеленчуците за 10-15 минути. Подправяме с дафинов лист и черен пипер. Прибавяме червен пипер и домати (консервирани, настъргани на ренде или смляни на робот).
оформяне на Кюфтетата по чирпански
Поставяме внимателно кюфтетата в тенджерата и ако е необходимо доливаме малко вода, за да се покрият кюфтетата. Ако сосът е рядък можете да добавите 2-3 с.л. брашно. На следващият ден сосът ще се сгъсти леко. Малко сол. След това прибавяме ситно нарязани като за мусака картофи. За около час яденето е сварено. Ястието се поръсва със ситно нарязан пресен магданоз.
Tags: Кюфтета по чирпански рецепта за Кюфтета по чирпански
Дядо Таньо